Minun on vaikea -
yrittää määritellä, mitä tunsin tai ajattelin.
Asettaa itseni siihen tilanteeseen.
Niin pitkään kuin muistan -
vaikutin katselevan sitä ulkopuolelta.
Kuin olisin katsellut jotain ruudulta.
En jotain, mitä todella koin.
TEXASIN RIKOSSEURAAMUSLAITOS ALFRED D. HUGHES -YKSIKKÖ
KUOLEMANRANGAISTUS OTETTIIN USA:SSA TAAS KÄYTTÖÖN 1976
SEN JÄLKEEN YLI 8 000 IHMISTÄ ON TUOMITTU KUOLEMAAN
JAKSO KERTOO KUOLEMAANTUOMITUSTA VANGISTA #01096142
Nimeni on Miguel Angel Martinez.
Minut tuomittiin kuolemaan murhasta.
NETFLIX-ALKUPERÄISSARJA
Ammuin ensin kerran -
ja sitten lähempää toisen.
Häntä ammuttiin poskeen. Luoti pysähtyi leukaan.
Jahtasin häntä pöydän taa ja puukotin häntä noin 25 kertaa.
En voinut uskoa sitä.
En voinut uskoa, että tapoin jonkun.
En kadu sitä.
Hän alkoi puukottaa miestä sohvalla.
PAHUUDEN PALVONTAA
1991 MIGUEL ANGEL MARTINEZ TUOMITTIIN KUOLEMAAN -
OSALLISUUDESTA HIRVITTÄVÄÄN RIKOKSEEN
TEON MOTIIVIA EI OLE IKINÄ TÄYSIN YMMÄRRETTY
Kun mietin, elämäni ei ollut mielestäni juuri erilainen -
kuin useimmilla muilla teineillä.
Kävin koulua, tapasin kavereita, halusin bilettää.
Muistaakseni se oli -
arkipäivä, mutta taisimme olla lomalla tai jotain.
Alkuiltapäivästä näin Venegasin,
jonka tunsin koulusta.
Olimme yhdessä samassa ryhmässä.
Hän kertoi minulle bileistä,
joiden piti olla sinä iltana,
ja Milon tapaamisesta.
Milo Floresin.
Hänen kanssaan vietin aikaa.
Kävin hänen luonaan, ja kävimme bileissä yhdessä.
Venegas oli silloin 16, Flores ja minä olimme 17.
Milolla oli käytännössä oma asunto vanhempiensa talon takana.
Hänen isänsä oli varakas, ainakin minusta.
Milo pystyi hankkimaan huumeita paremmin kuin minä. Se meitä yhdisti.
Poltin marihuanaa ja käytin kokaiinia.
Venegasilla oli taipumus...
käyttää paljon ja ryhtyä riehumaan.
En varsinaisesti nauttinut sellaisesta seurasta.
Oli varmaan lähes keskiyö.
Hän oli innoissaan ja täpinöissään -
ja halusi mennä tekemään jotain.
Saman tien.
Mennä kivittämään autoa tai taloa, tehdä jotain.
Niin sinä yönä tapahtui.
En voi sanoa, että olisi ollut syytä,
suunnitelmaa tai aiettakaan -
mennä siihen tiettyyn taloon.
Milo ja minä olimme olleet siellä aiemmin muutaman kerran.
Olimme menneet taloon avaimilla -
ja vieneet tavaraa, jota vaihdoimme huumeisiin.
Tiesin, kuka talossa asui, ja tiesin hänen asuvan yksin.
Olin ollut hänen palveluksessaan aiemmin.
Tapasin hänet, kun olin 15-vuotias.
Hän kiinnostui minusta. Se oli...
Kaipa sitä voi ajatella niin,
että hän näki jonkun, joka tarvitsi isän.
Jonkun, joka oli huonossa asemassa, ja jota hän yritti auttaa.
Olin saanut avaimet hänen taloonsa.
Yövyin siellä useita kertoja.
Hän kuskasi minua matkalla töihin aamulla.
Niinpä päätimme mennä siihen taloon.
Sen piti mennä, kuten aiemmilla kerroillakin.
Ei ketään kotona. Mennään sisään ja napataan jotain.
Venegas kuitenkin halusi -
tehdä vahinkoa, repiä jotain.
Otimme mukaan pesismailan,
kirveen ja veitsiä.
Milo jätti meidät parin korttelin päähän.
Hänen oli tarkoitus ajaa hidas kierros -
ja tulla sitten hakemaan meitä.
Sen ei pitänyt kestää kauaa.
Kun tulimme talolle,
minulla oli kai paha tunne.
Venegas käveli talolle.
Kun hän tuli takaisin, hän sanoi, että talossa oli joku,
mikä oli yllätys, järkytys.
Ja...
Halusin pois.
Ajattelin, että nyt pitää häipyä.
Kaikki oli muuttunut.
Jokin hänessä oli muuttunut.
Hänellä oli tehtävä.
Se ei ollut varastaa tai rikkoa jotain.
Hän uskoi olevansa Saatanan tehtävällä.
Saatana halusi heidän sielunsa.
En lähtenyt,
koska pelkäsin häntä siinä vaiheessa.
Muistoissani kaikki hidastuu siitä eteenpäin.
En osaa selittää tapahtumien järjestystä,
tai miten pitkään muistin sirpaleiden välillä meni.
Muistan seisseeni miehen yllä.
Hän nukkui sohvalla,
joka oli pari metriä sisäänkäynniltä.
En osannut sanoa, miten vanha hän oli.
En edes oikein tiennyt, miltä hän näytti.
Venegasilla oli kirves.
Ja...
Hän löi miestä.
Hän löi häntä kerran.
Meillä molemmilla oli veitset.
Hän alkoi puukottaa miestä sohvalla.
En tiedä, miten kauan siinä meni, miten kauan se kesti.
Se vaikuttaa tapahtuneen hyvin nopeasti.
Muistan Venegasin katsoneen minua veitsen kanssa -
ja sanoneen, että oli minun vuoroni.
Ja...
Minulla oli taittoveitsi, jonka avasin.
Katsoin ruumista, joka makasi edessäni.
Puukotin häntä.
Ja lähdin pois.
Kävelin kohti talon takaosaa, jossa oli liukuovi.
Se johti takapihalle.
En tiedä, kuinka kauan olin siellä.
Ainakin sen verran aikaa, että kun palasin sisään,
Venegas seisoi siinä.
En tiennyt, että ollessani ulkona,
hän oli puukottanut erään toisen,
joka oli yhdessä huoneista.
Muistan sanoneeni, että halusin lähteä.
Hän käski antaa kirveen hänelle.
Hän käveli käytävää pitkin takahuoneeseen.
En nähnyt, mitä hän teki.
Kun hän tuli takaisin, hän kertoi,
että siellä oli tyyppi.
Ja että Saatana halusi heidän sielunsa.
Otimme yhden television olohuoneesta.
Ja hänen autonsa.
Ajoimme Milon luo.
Ajoimme katua, jolla hänen piti odottaa,
mutta hän ei ollut siellä.
Menimme hänen luokseen.
Hän kielsi menemästä sisään. Hän sanoi puhuvansa Milolle.
En tiedä, kuinka kauan meni, ennen kuin hän palasi.
Muistan lähteneeni Venegasin mukana muiden koteihin.
Tulin kotiin myöhään iltapäivällä.
En enää nähnyt Venegasia.
Muistan Milon sanoneen minulle, että hän halusi puhua minulle sinä yönä.
Hän oli huolissaan Venegasista. Sanoi jotain hänestä.
Ja...
Se oli viimeinen kerta, kun puhuin Milolle ennen pidätystä.
UHRIT TUNNISTETTIIN
20-VUOTIAS RUBEN MARTINEZ,
14-VUOTIAS DANIEL DUENEZ
MOLEMMAT MEKSIKON NUEVO LAREDOSTA
JA JAMES SMILEY, 33
RAVINTOLOITSIJA JA BAPTISTIPASTORI TEXASIN LAREDOSTA
Kiitos, Herra, ihmeistäsi elämissämme -
ja sydämissämme.
Herra, täytä meidät hengelläsi tänään. Herra, saarnan tullen...
Olen Jay Dickey First Baptist Churchista.
Antakaamme huomiomme pastori Benille.
Kukaan ei olisi uskonut, että kaikista ihmisistä -
Jim Smiley joutuisi sellaisen hyökkäyksen uhriksi.
Emme käytä aikaamme ilosanoman jakamiseen.
Emme tee sitä.
Jamesilla, tai Jimillä oli...
PASTORI
...aivan mahtava luonne.
Hänellä oli hieno huumorintaju ja sellaista.
Jim teki lähetystyötä Nuevo Laredossa.
Hän auttoi lähetystyöntekijöitä orpokodissa.
Hän käytti paljon aikaa matkoihin.
Hän käytti siihen omia varojaan.
Hän rakasti ihmisiä ja oli aina mukana -
tavalla tai toisella auttamassa tarpeessa olevia perheitä,
mutta myös nuorisoryhmässä.
Meillä oli melko suuri nuorisoryhmä.
Jim oli tiiviisti mukana siinä ja kirkon muussa toiminnassa.
Kukaan ei voinut uskoa, että sellaista voi tapahtua Jim Smileylle.
Hän antoi vaikka paidan päältään apua tarvitsevalle.
Menetimme kolme ihmistä,
joilla ei ollut mitään syytä kuolla.
Kun tulemme ehtoolliselle...
Kristittynä minun pitää uskoa, että kuka vain voi pelastua, mutta...
Oli viitteitä siitä, että ensin tehtiin saatanallinen rituaali.
Anna meille anteeksi...
Se tehtiin kirveellä.
Rukoilemme Jeesuksen nimeen, aamen.
Se on aika rajua.
Jäävuoren tai pyramidin huippu -
poliisin työssä on henkirikos.
Siinä tutkitaan toisen ihmisen tappamista.
JESUS TORRES ON LAREDON POLIISILAITOKSEN APULAISPÄÄLLIKKÖ
1991 HÄN JOHTI KOLMOISSURMAN TUTKIMUSTA
Käännyn tästä oikealle.
Sitten lähestymme taloa.
Muistelen päivää.
Olin ainut vuorossa ollut rikostutkija. Oli yö.
Hakulaitteeni piippasi ja soitin asemalle.
LAREDON POLIISILAITOKSEN APULAISPÄÄLLIKKÖ
He kertoivat poliisien tulleen talolle.
Sieltä löytyi ruumiita.
Sinne pyydettiin henkirikostutkijaa.
Tässä se on.
Saavuin paikalle.
Täällä oli useita poliisiautoja vilkut päällä.
Ensimmäisenä paikalle saapunut poliisi -
kertoi minulle, mitä näki talossa.
Sen jälkeen päätin mennä sisään taloon.
Huomioni vangitsi kolmen ihmisen tappamisessa käytetty väkivalta.
Heidän päänsä oli murskattu, heitä oli lyöty ja viillelty.
Väkivallan taso oli aivan uskomaton.
Ilmeisesti kaikki olivat silloin unessa.
Nuorin uhri, 14-vuotias,
pani luultavasti vastaan. Huoneessa oli merkkejä,
että hän kamppaili hengestään. Kaksi muuta uhria tapettiin nukkuessaan.
Oli toinenkin huolestuttava seikka.
Päämakuuhuoneessa, jossa talon omistaja tapettiin,
oli ylösalaisin käännetty krusifiksi.
Oliko tekijä tehnyt sen -
merkkinä, paholaisen palvontana tai pelkkänä pilana? Emme tienneet sitä.
LIPASTO KÄÄNNETTY RISTI
Murtojälkiä ei ollut.
EI VAURIOITA ETUOVESSA
Tekijä vaikuttaa -
tulleen sisään avaimella.
Useimmat henkirikokset tekevät uhrin tutut.
Yksi syytetyistä, Miguel Martinez,
osoittautui talon omistajan herra Smileyn entiseksi työntekijäksi.
Toinen oli Venegas, Miguel Venegas.
He olivat suoraan vastuussa surmista.
Heillä oli tietenkin kolmas ystävä,
joka lainasi heille murha-aseet.
Täällä nousi valtava kohu siitä,
että se ystävä oli paikallisen tuomarin poika.
Olen Manuel Flores, paljasjalkainen laredolainen.
EI LÄPIKULKUA
Olen ollut asianajaja vuodesta 1975.
20 vuotta tuomarina piirioikeudessa ja neljä vuotta lääninoikeudessa.
En ajatellut, että oikeussalissa kuulemani jutut jonain päivänä -
koskettaisivat minua henkilökohtaisesti.
MANUEL "MILO" FLORES EI HALUNNUT -
TULLA HAASTATELLUKSI TÄHÄN OHJELMAAN
HÄNEN ISÄNSÄ MANUEL FLORES SR. SUOSTUI PUHUMAAN HÄNEN PUOLESTAAN
Oli aamu, ja valmistauduin lähtemään töihin.
Kaksi poliisia koputti ovelleni.
MANUEL "MILO" FLORESIN ISÄ
Muistaakseni he sanoivat minulle,
että uutisissa olleen kirvesmurhan -
kirves oli kotonani.
Olin tietysti järkyttynyt.
Kysyin asiasta pojaltani.
"Poika, lainasiko joku kirvestä?" Hän sanoi kyllä.
Kun kysyin, missä se on, hän sanoi sen olevan puupinon vieressä.
Käskin hakea sen.
Hain sen ja annoin heille kyselemättä.
No niin, Crystal. Hyvä tyttö.
Se taisi olla rikostutkija Torres,
joka kysyi, voisiko kuulustella poikaani.
Pelkäsin suuresti, että hän oli ehkä osallinen,
että hän oli tehnyt jotain.
Hän kuitenkin selitti olleensa Martinezin kanssa kotona -
ja Venegas tuli, tai Venegas ja Martinez tulivat.
En muista tarkalleen, mutta hän kuitenkin selitti,
että he aikoivat hajottaa talon -
ja tehdä jotain pahaa jollekin,
joka vaikutti hyvältä, mutta oli todellisuudessa paha.
He kysyivät häneltä:
"Miksi he ottivat veitsesi -
ja kirveen, joka oli ulkona autokatoksessa?"
Hän sanoi: "He halusivat tuliaseen, mutta kieltäydyin."
"Koska he aikoivat vain hajottaa talon,
en miettinyt sen kummemmin."
"Halusin päästä eroon heistä,
koska he käyttäytyivät oudosti."
Poikani pääsi käsiksi tuliaseisiin,
ja sain myöhemmin tietää hänen valehdelleen -
ja keksineen tarinan, ettei tarvitsisi antaa tuliasetta.
Hän on kiltti henkilö, joka ei ikinä satuttaisi ketään.
Rikostutkija Torres sanoi: "Tiedämme tarkalleen, mitä tapahtui."
"Murhat tehneet pojat -
ovat tunnustaneet ja selittäneet, miten se tapahtui."
"Olosuhteiden perusteella -
poikanne ei voinut tietää, mitä tulisi tapahtumaan."
Fakta on, että hän lähti,
ja he sanoivat, etteivät suunnitelleet kenenkään tappamista.
Venegas sai ajatuksen siitä, kun he olivat sisällä,
ja hän löysi ihmisiä nukkumasta siellä.
Kun he olivat lähdössä,
Venegas sanoi jotain tyyliin: "Mennään takaisin ja viedään heidän sielunsa."
Se oli vasta tarinan alku.
Poikani todisti, että he olivat olleet kotonani,
ja poikani oli kyydinnyt heidät alueelle,
jossa he tekivät rikokset.
Sen tuleminen lehtiin aiheutti paljon ongelmia.
Juoruttiin, että minä olin käyttänyt vaikutusvaltaa -
säästääkseni poikani syytteiltä.
Se ei pidä ollenkaan paikkaansa.
Olisin halunnut, että hän olisi joutunut valamiehistön eteen -
ja hänet olisi todettu syyttömäksi.
Mikään ei viitannut hänen syyllisyyteensä.
Siksi en tahdo häntä mukaan tähän.
En halua sekopäiden -
tuottavan hänelle tuskaa, jota hän on kärsinyt vuodesta 1991.
Haluan hänen elävän normaalia elämää ja jättävän tämän taakseen.
Kunpa asia vain katoaisi.
OIKEUSTALO
Tulee ensimmäinen kutsu.
Mennään paikalle ja otetaan todisteet talteen.
Varmistetaan alue ja aloitetaan tutkimukset nollasta.
O.J. HALE ON OLLUT PIIRISYYTTÄJÄN TUTKIJANA -
LAREDOSSA LÄHES 50 VUOTTA
HÄN OLI SYYTTÄJÄN PÄÄTUTKIJA -
MARTINEZIN JUTUSSA
Näitä aseita käytettiin.
TODISTEKUORI Hei. Kirves tuli.
Tämä on kouriintuntuvaa.
Kun tällä halkaisee jonkun kallon, ja veri lentää ympäriinsä...
PIIRISYYTTÄJÄN PÄÄTUTKIJA
...ja luu rutisee, se on kouriintuntuvaa.
Se vaatii paljon. Täytyy olla täysillä mukana.
Ei voi sanoa, ettei tiennyt, mitä teki.
Sen tekee, siirtyy seuraavaan huoneeseen -
tekee uudelleen, ja sitten taas uudelleen seuraavassa huoneessa.
Se on jatkuvaa.
Jokin mielessä käskee tekemään pahaa.
Yksi tekijöistä sanoi, että paholainen käski palata ja viedä heidän sielunsa.
Miten paholainen voi olla mukana? No...
Tämä juttu saattoi olla huumeiden aiheuttama.
He ilmeisesti käyttivät huumeita.
Huumeiden aiheuttama tila -
voi aiheuttaa hallusinaatioita, ja saattaa kuulla ääniä.
En tiedä tästä tapauksesta.
Pitää kysyä tekijältä.
Jos uskoo Jumalaan, ja Jumala uskoo paholaiseen,
tietää paholaisen olevan todellinen.
16-VUOTIAS MIGUEL VENEGAS OLI LIIAN NUORI TUOMITTAVAKSI KUOLEMAAN
HÄN HYVÄKSYI SOPIMUKSEN JA 41 VUODEN VANKEUSTUOMION
SEN SEURAUKSENA HÄN EI TODISTANUT OIKEUDESSA - EIKÄ OLE PUHUNUT MURHISTA JULKISESTI
TEXASIN OIKEUSLAITOS
COFFIELDIN YKSIKKÖ
MICHAELIN YKSIKKÖ
Mitä nyt kerron teille,
en ole antanut itseni kertoa kenellekään.
Ehdonalaisen ja julkisuuskuvani takia.
Mieleni vääristyi, kun olin 8-vuotias. Seitsemän tai kahdeksan.
8-vuotiaana...
vakuutuin, että olin paholaisen poika.
Juarezissa oli paljon mustaleskiä.
Tiedättehän, niitä hämähäkkejä.
Sanoin itselleni, että jos olen paholaisen poika,
hämähäkit eivät pure minua.
Täytin purkin mustaleskillä, nappasin niitä ja riisuin paitani.
Sanoin kavereilleni: "Olen paholaisen poika."
Avasin purkin ja ravistin mustaleskiä rinnalleni.
Yksikään ei purrut minua, joten ajattelin,
vakuutin itselleni, että olen paholaisen poika sen vuoksi.
Se oli vaihe, jonka kävin läpi.
Se tuli ja meni.
13-VUOTIAANA VENEGAS MUUTTI
MEKSIKON JUAREZISTA TEXASIN LAREDOON
Tapasin Martinezin koulussa algebran tunnilla.
En tuntenut Manuel Floresia enkä tiennyt isän olevan tuomari.
Se tuli esiin eräänä yönä,
kun vedimme viivaa.
Manuel Flores vihjasi:
"Hei, minä isken aina kokkelia pöytään."
Se oli totta.
Hänellä oli rahaa. Meillä ei ollut rahaa.
En tykkää, että minulle sanotaan niin.
En halua lokkeilla tai ottaa kamaa joltain.
Niinpä sanoin:
"Mitä voimme tehdä? Meillä ei ole rahaa."
Kävi ilmi, että Martinezilla oli avaimet yhteen taloon.
He keksivät ajatuksen varkaisiin lähdöstä.
Tyypillä piti olla rahakätkö.
Martinez tunsi hänet.
Sanoin: "Kuulostaa hyvältä. Tehdään niin."
Kysyin: "Miten säikäytämme hepun antamaan rahansa?"
Manuel Flores sanoi: "Minulla on pistooli."
Olin innoissani, ihan täpinöissäni.
Halusin tehdä sen, koska halusin lisää kokaiinia.
Manuel pyysi odottamaan, lähti jonnekin ja tuli takaisin.
Hän sanoi: "Isä pani aseen lukittuun kaappiin."
Sanoin: "No, lainaa veitsiä."
Hän teroitti aina veitsiään.
Okei.
Pyysin viemään vajaan.
Menimme vajaan.
Katselin ympärilleni, ja siellä oli kirves ja maila.
Sanoin: "Otamme tuon ja mailan."
Sitten sanoin:
"Miksemme vain tapa sitä tyyppiä?"
Hän sanoi: "Et sinä sitä tee."
Tulen machista-kulttuurista.
Yllytys kuin yllytys.
Olin käyttänyt päivällä hallusinogeeneja.
Ja...
Päälle vielä kokaiinia.
Tiesin kuitenkin tavallaan, mitä tein.
Hän tarjosi kyydin ja häipyi sitten.
Menimme talolle.
Katsoimme ikkunoista.
Näin, että siellä oli kolme tyyppiä.
Kaikki muuttui.
"Hitto, meidän pitää mennä."
Sanoin: "Emme voi mennä minnekään."
Mieleeni juolahti, että minun pitää tappaa kolmikko.
Muistin hämähäkit, kun olin nuorempi.
Pidin sitä merkkinä.
Sanoin: "Lisää sieluja paholaiselle."
Menimme tyypin luo, ja hän nukkui sohvalla.
Minulla oli kirves.
Minä vain -
ajattelin sitä, mutta olin pilvessäkin.
Samalla halusin psyykata itseäni tekemään sen.
Ja tyyppi heräsi.
Hän heräsi ja katsoi minua.
Sitten hän nukahti uudelleen.
Ajattelin itsekseni: "Paholainen on tukenani."
Siitä minä vakuutuin.
Iskin häntä kirveellä.
Ja sitten...
En tiedä, jätinkö kirveen hänen päähänsä,
vai paninko sen sivuun, ja aloin puukottaa häntä rintaan.
Martinez sanoi, että pisti miestä vain kerran.
En tiedä, pistikö vai ei.
En tiedä, oliko se kerran, kaksi vai kolme.
Olin keskittynyt muuhun.
Ajattelin: "Minun pitää häipyä täältä."
"Minun pitää tappaa heidät ja häipyä."
Sitä minä mietin.
Ennen pitkää näin, ettei Martinez enää ollut siellä.
Myöhemmin sain tietää, että hän meni ulos oksentamaan.
Kun hän tuli takaisin, hän sanoi: "En tahdo tehdä tätä."
Sanoin: "Älä enää astu ulos talosta, kunnes tämä on tehty,
tai paholainen tappaa meidät."
Se minun päässäni oli.
Niin minä uskoin. Niin minä ajattelin.
Sanoin...
Sanoin: "Mene sivuun. Minä hoidan loput."
Menin pojan huoneeseen. En tiennyt, että hän oli poika,
kunnes aloin pistää häntä vatsaan.
Kuulin hänen äänensä:
"Hei, äijä. Hei, äijä", hän toisti.
Sitten näin hänet. Hän oli vasta poika.
Menin viereiseen huoneeseen, jossa Smiley nukkui.
Otin kirveen ja löin häntä päähän.
Se siitä.
Emme löytäneet rahaa, joten otimme tv:n, videot,
ja jotain pieniä sormuksia tai jotain.
Käänsin joitain krusifikseja ylösalaisin.
Ja veimme auton.
Olin tyytyväinen, koska en kuollut.
Se oli -
pääsyy teolleni.
En tiedä, onko siinä järkeä muista.
Minulle siinä oli.
Riistin kolme henkeä. Tein sen.
En voi valehdella.
En voi sanoa, etten tehnyt jotain niin hirvittävää.
Saamani 41 vuotta oli vain pieni näpäytys sormille.
Vaikka istuisin koko tuomion, kuten luultavasti käy,
vaikka istuisin koko tuomion, se ei hyvitä yhtäkään elämää.
En voi sanoa, että olisi ollut syytä, suunnitelmaa - tai aiettakaan mennä siihen tiettyyn taloon.
Tiesin, kuka talossa asui, ja tiesin hänen asuvan yksin.
Olin ollut hänen palveluksessaan aiemmin.
Sen piti mennä, kuten aiemmilla kerroillakin.
Ei ketään kotona. Mennään sisään ja napataan jotain.
Venegas kuitenkin halusi -
tehdä vahinkoa, repiä jotain. En muista... En muista sitä noin.
Hänen muistinsa vaikuttaa olevan valikoiva, kuten kaikilla.
En yritä siirtää syyllisyyttä. Teimme sen yhdessä.
Hän keksi ajatuksen mennä siihen taloon.
Hän tiesi, mitä tekisimme. Olemme molemmat syyllisiä.
Hyväksyi hän sen,
tai sanoo ajatelleensa minun laskeneen leikkiä.
Ei. Olit osallisena.
Hän ei mainitse mitään,
ainakaan yksityiskohtia suhteestaan herra Smileyyn.
Hän ei edes halua sanoa hänen nimeään.
Kysyin talolla, kuka tyyppi oli.
"Hän on vain joku hinttari." Niin hän sanoi. "Hän on hinttari."
Smiley oli pedofiili.
Niin asianajajani ainakin kertoi. Ensimmäinen asianajajani.
Olin niin nuori ja kysyin: "Mikä hitto on pedofiili?"
Hän sanoi perheiden olevan valmiita todistamaan oikeudessa,
että herra Smiley sekaantui heidän lapsiinsa.
En tiedä, millaisen tarinan Martinez kertoi teille,
mutta hän asui sen miehen kanssa.
Olen Joe Rubio.
Olin Webb Countyn piirisyyttäjänä 20 vuotta.
Olin pääsyyttäjä -
murhajutussa Miguel Angel Martinezia vastaan.
James Smileysta on liikkunut paljon huhuja.
Niiden tueksi ei ole mitään todisteita.
Päin vastoin, kaikki jututtamamme...
ENTINEN PIIRISYYTTÄJÄ
...ajattelivat ja uskoivat, että Jim Smiley -
oli kunnon kansalainen.
En tiedä, tekevätkö jotkut sitä pahantahtoisesti -
vain juoruillakseen.
He pitävät huhut kierrossa.
Jo se, että joudun kommentoimaan ja sanomaan,
ettei hän ollut mukana missään sopimattomassa,
langettaa kuitenkin varjon hänen ylleen.
Eikä siitä ole ikinä ollut mitään todisteita.
Hän oli omistautunut perheelleen, kirkolle ja työlleen.
Kun Miguel Angel Martinez sai kuolemantuomion,
hän oli nuorimpia kuolemantuomiota odottavia.
Tarjosimme Martinezille vastineeksi tunnustuksesta -
elinkautista vankeutta.
Hän ei suostunut, vaan pakotti meidät oikeudenkäyntiin.
Oikeudessa hän sai kuolemantuomion.
VUONNA 2002 KANSAINVÄLISEN KAMPANJAN JÄLKEEN -
MIGUEL MARTINEZIN TUOMIO MUUTETTIIN ELINKAUTISEKSI
Olimme saaneet viestejä monilta ihmisiltä.
Niinpä päätin, että vaikka olimme onnistuneet -
saamaan tuomion murhasta -
ei ollut reilua, että hän sai kuolemantuomion.
Kun toinen syytetty,
joka meistä oli enemmän syyllinen, aloitteen tekijä,
ei voinut lain mukaan saada kuolemantuomiota.
Niinpä päätimme muuntaa rangaistuksen.
He keksivät ajatuksen varkaisiin lähdöstä.
Sitten sanoin: "Miksemme vain tapa sitä tyyppiä?"
Hän sanoi: "Et sinä sitä tee."
Tulen machista-kulttuurista.
Yllytys kuin yllytys.
VALAMIEHISTÖN HUONE
En tahdo spekuloida, tapahtuiko sitä vai ei.
Kaipa tällaisessa tilanteessa on kysymys -
henkilön uskottavuudesta.
Kuinka kauan hänet on tuntenut ja ollut hänen kanssaan.
Todisteet kertovat, että sinä päivänä käytettiin paljon huumeita -
ja juotiin paljon alkoholia.
Usein sanotaan sellaista,
jota ei oikeasti tarkoiteta ihan kerskaillakseen.
Uskon, että aikomus syntyi, kun he saapuivat sinne.
Kun Venegas sanoi: "Paholainen haluaa heidän sielunsa."
Silloin he palasivat taloon -
ja tekivät murhat.
Käsityksemme mukaan aikomus syntyi silloin.
Floresin poika ei mennyt sinne heidän kanssaan. Hän ei ollut siellä.
Suuri valamiehistö käsitteli jutun.
He tutustuivat todisteisiin.
He totesivat, että todisteet riittivät -
syytteisiin Venegasia ja Martinezia vastaan, ei Milo Floresia.
Myöhemmin Texas Rangers tutustui juttuun.
Myös FBI tutustui siihen, eikä muita syytteitä nostettu.
Kukaan ei tullut toiseen tulokseen.
En ole varmaan ikinä sanonut,
että Milo oli nimenomaisesti -
vastuussa mistään.
Se ei kuitenkaan tarkoita, etteikö hän olisi, ettei olisi jotain.
90 PÄIVÄN PÄÄSTÄ ENSIMMÄISESTÄ HAASTATTELUSTA -
MIGUEL MARTINEZ SUOSTUI UUTEEN HAASTATTELUUN
Sain elinkautisen. Milo ei saanut tuomiota.
Minun näkökulmani on aina ollut -
löytää jokin tasapaino hänen vastuunsa -
ja minun vastuuni välillä.
Yritän saada vastaamaan sen,
miten häntä kohdeltiin, ja miten minua kohdeltiin.
Yritän löytää jotain -
tasapuolisuutta.
Hänen muistinsa vaikuttaa olevan valikoiva, kuten kaikilla.
Olin käyttänyt päivällä hallusinogeeneja.
Tiesin kuitenkin tavallaan, mitä tein.
Riistin kolme henkeä.
Tein sen. En voi valehdella.
En voi sanoa, etten tehnyt jotain niin hirvittävää.
Saamani 41 vuotta oli vain pieni näpäytys sormille.
Se on minusta aika uskomatonta.
En halua sanoa, että olen häkeltynyt -
jo siitä, että saitte puhuttua hänelle.
Sanotte Venegasin löytäneen rauhan tunnustettuaan ja myönnettyään.
Nyt kun hän sai 41 vuoden tuomion,
hän myönsi kaiken, jota hän ei myöntänyt, ja josta hän ei puhunut ennen sitä.
41 vuoden tuomiolla minäkin voisin sanoa vaikka mitä.
En saanut sitä. Sain elinkautisen.
Mitä sanonkaan,
miten käsittelenkään sen, se on todellisuutta.
Kun kysytte tiettyjä kysymyksiä, ne eivät poista sitä todellisuutta.
Ei ole mahdollista todella -
vastata osaan kysymyksistänne minulle katarttisesti.
On todellisuus,
joka minun pitää yhä kohdata, kun poistun täältä.
He keksivät ajatuksen varkaisiin lähdöstä.
Tyypillä piti olla rahakätkö.
Martinez tunsi hänet.
Tuo on valetta.
Joko hän on täysin tietämätön, tai valehtelee teille päin naamaa.
Sitten sanoin: "Miksemme vain tapa sitä tyyppiä?"
Hän sanoi: "Et sinä sitä tee."
Tulen machista-kulttuurista.
Yllytys kuin yllytys.
En tiedä, mistä aloittaa. En tiedä, miten...
Minulla ei ole kaikkia vastauksia.
En tiedä, mitä he sanoivat. Olin ulkopuolinen.
Siksi paljossa siitä -
ei ole minusta järkeä, ja on vaikeaa yrittää -
kurottaa taaksepäin -
ja tarjota motiivia ja syytä jollekin,
jolle vain Venegas ja Milo voivat.
Se, mitä olette saaneet selville tutkimuksissanne -
ja keskusteluissanne 25 tai 27 vuotta tapahtumien jälkeen,
saattaa lähestyä totuutta, mutta ei ole koko totuus.
Eräät eivät edelleenkään myönnä -
sitä, mitä on tuskallista myöntää.
Se on todellisuutta ja elämää.
He aikoivat hajottaa talon -
ja tehdä jotain pahaa jollekin,
joka vaikutti hyvältä, mutta oli todellisuudessa paha.
Mitäkö tuo tarkoittaa?
Minusta on varsin selvää, mitä se tarkoittaa.
Kysymys kuuluu, mitä se paha on?
On yhä joitain juttuja,
joita en ole henkilökohtaisesti täysin käsitellyt.
Olen käsitellyt niitä tarpeeksi jatkaakseni eteenpäin.
Jotta ne eivät ole -
ankkuri kaulassani.
Mutta ketju on vain pidentynyt, ja ankkuri on yhä paikallaan.
Vaikuttaa, että vuosikausia -
tapani käsitellä sitä on ollut -
jättää itseni sivuun ja ajatella -
muita mukana olevia ja tavallaan -
hyväksyä, että mitä minulle tapahtuikaan...
Se on pikkujuttu.
Kestän sen. Käsittelen sen.
KUOLEMANTUOMION MUUTUTTUA -
MIGUEL MARTINEZ ON VOINUT PÄÄSTÄ EHDONALAISEEN VUODESTA 2006
TÄHÄN ASTI EHDONALAISLAUTAKUNTA -
ON KIELTÄNYT SEN RIKOKSEN VAKAVUUDEN VUOKSI